Uzulu weChitungwiza Ulibaziswa Emdlalweni oweShoko Festival
Abanengi bathi lokhu kubapha ithuba lokuzijabulisa bekhohlwa okwesikhatshana inkinga zemihla le mihla ezigfana lokusilela kwamanzi, amagetsi, imigwaqo elamagodi lezikwelede
Uzulu weChitungwiza ujabule okwamagama emdlalweni wokuzilibazisa owe Shoko Festival abawenzelwe kungela mbadalo ngempelasonto yinhlanganiso yeMagamba ngenjongo yokuphathisa abaswelayo ikakhulu abahlala emizini yabanengi. Lumdlalo usungule ngezifundo ze silungu I-English Literature kuzifundi ezivela ezikolweni zeChutungwiza mahala ezigoqela I Zengeza High 1, Zengeza 2 le Excel College zikhokhelwa yimbongi yakwele Bilitani u Fransesca Beate efundisa ingwalo zika Shakespear. UChido Tembo we Magamba uthi lokhu luncedo kuzifundi kakhulu: UShingai Mugero uthi ufunde okunengi kulezi zifundo zikhokhelwa yiBritish Council ethi kwelakusasa ufisa ukuba bengezele izifundo ekuphendulweni kwemihloliso. UMichel Musekwa uthi sezwisisa lezizifundo kangcono njalo lenqondo yakhe isivulekile, ikanti u Tinevimbo Majoni yena esithi indlela izifundo ezenzwe ngayo igoqela I drama ibe ngejabulisayo. Umnumzana Marvelous Khumalo wenhlanganiso yezakhamizi ze Chutungwiza uthi bayasibonga kakhulu ukwenza okunje ngesikhathi abantu bebhekane lenkinga empilweni zabo: Uthi lokhu kunikeza abantu ithuba lokuzijabulisa bekhohlwa okwesikhatshana inkinga zemihla le mihla ezigoqela ukusilela kwamanzi, amagetsi, imigwaqo emagodigodi kunye lezikwelede. I Show le ihlanganisele ezokucula lama m.c igoqela abatsha labadala: U Ras meli okhokhela I Peace in the Hood uthi baphatheka kunhlelo ezinje ngenhloso yokukhuthaza ukuthula kundawana abahleli kizo besebenzisa indlela ezitshiyeneyo: U mnumzana Emmanuel Gasa osebenzelana lenhlanganiso zabatsha uphathise ekunikezweni kwengwalo zokufundisa abatsha ababuye ngobunengi babo kulumdlalo ukuzivikela kusifo sengculaza ese HIV/Aids phansi kwe Young People’s Network on HIV and Aids. Umdlalo we Shoko Festival wenziwa kanye ngomnyaka njalo eminye imidlalo ilosekelo lwe nhlanganiso ezigoqela I British council, Culture fund, Danida lesigodlo sommeli weSweden eZimbabwe.